For at fremme mobiliteten på vejene foreslår regeringen i sit finanslovsudspil, som offentliggøres i slutningen af august, at øge hastighedsgrænsen på udvalgte landeveje fra 80 km/t til 90 km/t. Samtidig vil regeringen øge hastighedsgrænsen på udvalgte motorveje til 130 km/t.

Fælles for de udvalgte veje er ifølge regeringen, at Vejdirektoratet vurderer, at fartgrænsen kan sættes op, uden det går på kompromis med trafiksikkerheden. - Hastighedsgrænserne skal give mening for den enkelte bilist. Hastigheder, der virker logiske, og som er forsvarlige for trafiksikkerheden, er nemmere for bilisterne at overholde, end hastighedsgrænser, der virker ulogiske, siger transportminister Ole Birk Olesen (LA).

Vejdirektoratet har fundet frem til, at der i alt er cirka 150 km landeveje på forskellige strækninger rundt om i landet, der kan forhøjes fra den nuværende fartgrænse på 80 kilometer i timen til en tilladt hastighed på 90 kilometer i timen.

Læs også : Blåt flertal vil hæve fartgrænsen på udvalgte motorveje og landeveje

Strækninger der går fra 80 til 90 km/t

Rute 26 (Viborg-Skive) strækning nordvest for Viborg

Rute 34 – Sunds Omfartsvej

Rute 22 - Slagelse Omfartsvej

Rute 11 - Holstebro – Struer

Rute E55 - Nykøbing Falster Omfartsvej

Rute 13 (Ølholm-Viborg) strækning ved Enges-vang

Rute 11/55 (Bouet-Aabybro) strækning ved Vadum

Rute 26 (Aarhus – Viborg) strækning ved Ans

Rute 13 (Ølholm – Viborg) strækning ved Nr. Snede

Rute 6/53 (Hillerød-Frederikssund) strækning ved Slangerup

Rute 12 (Herning-Varde) strækning ved Kibæk

Rute 30 (Korskro-Grindsted) strækning ved Årre

Rute 13 (Viborg-Sønderup) strækning nord for Viborg

Rute 11/29 (Thisted-Fjerritslev) strækning ved Vejlerne

Rute 26 - Vildsund-Sundby-Thisted

Rute 12 (Viborg-Herning) strækning nord for Karup